Ekstrakshon di salu na Boneiru

E ekstrakshon di salu na Boneiru riba un base komersial a inisiá ku e explotashon di e pannan di salu natural na e parti sùit di e isla bou di West Indische Compagnie.

 Historia 
Na aña 1590 peska di haring na Hulanda a haya un impulso dje invento ku a hasi pa drecha piska den barí di palu pa konsumo, a kuminsa na Vlaanderen, Zeeland y despues na parti nort di Hulanda na Hoorn, Medemblik i Enkhuizen situá na Zuiderzee tambe a kuminsa ku e produkto di drecha piska den bari palu (haringkaken) i tabatin nesesidat di hopi salu. Promé ku Guera di Ochenta aña (1568-1648) a kuminsa kontra Hulanda i Spaña e hulandesnan tabata importa salu foi Spaña i Portugal, awor ku nan no a por kohé salu aya mas nan a disidí di manda un flota den Karibe pa buska salu.

 West Indische Compagnie 
Na aña 1621 Hulanda a funda West Indische Compagnie (WIC) ku tabata konsisti dí sinku kámara ku ta funshoná independiente foi otro, tabata kámara di Zeeland (Middelburg), De Maas (Rotterdam), Amsterdam, Noorder-kwartier (Hoorn, Enkhuizen, Medemblik), i Stad en Landen (Groningen i Friesland). Na aña 1623 WIC traha plan ambisioso pa bai konkistá Sùit Amerika i Karibe riba spaño i portuguesnan pa a haya kòkou, kaña, oro, plata, di mas importante tabata salu (e oro blanku), na mes un aña barkunan hulandes a yega Islariba. Hulanda a kuminsa importa salu foi Sint Maarten, despues ku a konkistá Kòrsou i Boneiru nan a manda un eksperto di salu na e islanan pa studia e kalidat y kantidat di salu riba e islanan. E eksperto a haya kalidat di e salu di Boneiru mas mihó i tabatin mas posiblidat pa hisa kantidat dje produkto.

 Saliña di pereké  
200px|thumb|left|Kasnan di katibu
Fo'i aña 1621 tabata bin mas ku 100 barku hulandes den Karibe pa kue salu, pa aña un total di 30.000 tòn di salu. Foi 1762 katibunan mester a pone piedra riba otro pa pega kandela nochi pa barku no bai dal riba baranka, e obelisko nan tabatin koló di bandera hulandes nan tabata pa guia e barkunan den dia, direkshon kaminda e salu tabata kla pa karga i nan tabata hisa un bandera tambe koló dje obelisko ei, i tambe tabatin lugá pa e barkunan ankrá. Boneiru ta e úniko isla den Karibe ku tin e obelisko ei. Añanan despues a kuminsa traha un torno forma di un pilá na parti sùit di saliña di pereke (pekelmeer) nan a batisé y pega lus dia 24 di ougùstùs 1838 dia di Rei Willem I Frederik (1772-1843), el a haya e nòmber Willemstoren.180px|thumb|Obelisk na e pannan di salu

 Produkto di salu 
Den mes siglo ei demanda di salu a baha; Boneiru so a keda produsi salu. Na aña 1837 hulandesnan a eksplotá saliña di pereké (Pekelmeer) katibunan tabata koba kanalnan pa awa di laman por drenta, traha sluis pa kontrola e kantidat di awa ku ta bin den e pannan di salu i traha dam pa separá e awa foi otro ku ta kristalisá bira salu. Na aña 1967 Akzo Nobel a modernisá e kompania di salu i aña 2000 nan a bend'é ku e kompania merikano Cargill Salt Company. Historia marítimo a laga pista riba Boneiru; e obelisko, kasnan di katibu, Willemstoren i kompania di salu ku ta un di mas bieu den henter e region, ta forma un base pa turismo awendia.

 Galeria 

Kategoria:Boneiru
Kategoria:Economia